open-index/open-wikipedia-markdown huggingface dataset:
Βουνοπλαγιά Ιωαννίνων

Η **Βουνοπλαγιά** είναι μεγάλο ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Η Βουνοπλαγιά βρίσκεται δυτικά της λίμνης Παμβώτιδας, στην κοιλάδα των Ιωαννίνων σε υψόμετρο 520 μέτρα. Βόρεια του χωριού είναι η Ελεούσα (έδρα του δήμου) σε απόσταση μόνο 2 χλμ., νοτιοανατολικά τα Ιωάννινα περίπου 7 χλμ. από το κέντρο τους και δυτικά η Ζωοδόχος. Είναι κτισμένη αμφιθεατρικά στους πρόποδες ενός επιμήκους λόφου που είναι κατάφυτος από πυκνή βλάστηση και πιθανώς από αυτήν προήλθε η παλιά του ονομασία "Ζέλοβα" (σλαβική  λέξη *3eJΙbe*(ζέλιε)  = λάχανα, δηλ. περιοχή όπου κυριαρχεί η βλάστηση). Αξιοθέατα είναι: στο κέντρο του η ενοριακή  μεταβυζαντινή εκκλησία του Αγίου Δημητρίου (του 1872), η πλατεία με τον μεγάλο πλάτανο και λίγο έξω από το χωριό ο Βυζαντινός ναός της Παναγίας της Φανερωμένης (του 1803).

## Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου με την ονομασία *Ζέλοβα* το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 172Α - 21/08/1928 μετονομάστηκε σε Βουνοπλαγιά. Σύμφωνα με το σχέδιο Καλλικράτης μαζί με το Ασπρόχωμα και το Μικρό Γαρδίκι αποτελούν την τοπική κοινότητα Βουνοπαλιάς της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 ως κοινότητα έχει πληθυσμό 1.509 κατοίκους ενώ ως οικισμός 1.404.

### Απογραφές πραγματικού πληθυσμού (''de facto)''

## Εξωτερικοί σύνδεσμοι

* Η Βουνοπλαγια Ιωαννίνων από ψηλά.... στο https://www.youtube.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Ασπρόχωμα Ιωαννίνων

Το **Ασπρόχωμα** είναι οικισμός της Ηπείρου στο Δήμο Ζίτσας και την Περιφερειακή Ενότητα Ιωαννίνων. Βρίσκεται δυτικά της λίμνης Παμβώτιδας, στην κοιλάδα των Ιωαννίνων σε υψόμετρο 514 μέτρα, ανάμεσα στη Βουνοπλαγιά και τον Άγιο Ιωάννη σε απόσταση 2 χλμ. Ν. από την Ελεούσα (έδρα του δήμου) και 6 χλμ. ΒΔ. από το κέντρο των Ιωαννίνων.  Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Βουνοπλαγιάς του τότε δήμου Πασαρώνος. Σύμφωνα με το σχέδιο Καλλικράτης μαζί με την Βουνοπλαγιά και το Μικρό Γαρδίκι αποτελούν την τοπική κοινότητα Βουνοπλαγιάς της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 83 κατοίκους.
## Πληθυσμός

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Μικρό Γαρδίκι Ιωαννίνων

To **Μικρό Γαρδίκι** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Μικρό Γαρδίκι βρίσκεται δίπλα και δυτικά της Ελεούσας, της έδρας του Δήμου Ζίτσας, σε υψόμετρο 518 μέτρα και απέχει 9 χιλιόμετρα ΒΔ. από την πόλη των Ιωαννίνων. Δυτικά του είναι η Βιομηχανική Περιοχή (ΒΙ.ΠΕ.) Ιωαννίνων, νότια περνάει η ΕΟ Ιωαννίνων - Ηγουμενίτσας και βορειοανατολικά η ΕΟ Ιωαννίνων - Κοζάνης. Δίπλα και βορειοδυτικά του, στο λόφο "Καστρί", σώζονται κατάλοιπα οχυρωμένης αρχαίας πόλης, η οποία πιθανολογείται ότι είναι η αρχαία Πασσαρώνα που αποτελούσε το θρησκευτικό κέντρο του κράτους των Μολοσσών. 

Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Βουνοπλαγιάς του τότε δήμου Πασαρώνος. Σύμφωνα με το σχέδιο Καλλικράτης μαζί με την Βουνοπλαγιά και το Ασπρόχωμα αποτελούν την τοπική κοινότητα Βουνοπλαγιάς της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 απογράφονται 22 κάτοικοι.

## Εξωτερικοί σύνδεσμοι

*Ο οχυρωμένος οικισμός στον λόφο "Καστρί"

## Δείτε επίσης
*Μεγάλο Γαρδίκι

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Φρανκ Χέρμπερτ

Ο **Φράνκλιν Πάτρικ Χέρμπερτ Τζούνιορ** (8 Οκτωβρίου 1920 – 11 Φεβρουαρίου 1986), γνωστός κυρίως ως **Φρανκ Χέρμπερτ**, ήταν Αμερικανός συγγραφέας επιστημονικής φαντασίας περισσότερο γνωστός για το μυθιστόρημα Dune του 1965 και για τις πέντε συνέχειές του. Αν και έγινε διάσημος για τα μυθιστορήματά του, έγραψε και άλλα διηγήματα και εργάστηκε ως δημοσιογράφος εφημερίδων, ως φωτογράφος, ως κριτικός βιβλίων, ως σύμβουλος οικολογίας και ως λέκτορας.

Το έπος, το Dune, που διαδραματίζεται στο μακρινό μέλλον και διαδραματίζεται σε χιλιετίες, εξερευνά πολύπλοκα θέματα, όπως η μακροπρόθεσμη επιβίωση του ανθρώπινου είδους, η ανθρώπινη εξέλιξη , η πλανητική επιστήμη και η οικολογία και η διασταύρωση της θρησκείας, της πολιτικής, της οικονομίας και δύναμη σε ένα μέλλον όπου η ανθρωπότητα έχει από καιρό αναπτύξει διαστρικά ταξίδια και έχει εγκαταστήσει πολλές χιλιάδες κόσμους. Το συγκεκριμένο βιβλίο θεωρείται το μυθιστόρημα επιστημονικής φαντασίας με τις περισσότερες πωλήσεις όλων των εποχών, και ολόκληρη η σειρά θεωρείται μεταξύ των κλασικών του είδους του.

## Παραπομπές


## Εξωτερικοί σύνδεσμοι
* 
* Official website for Brian Herbert and Kevin Anderson
* Frank Herbert SF Hall of Fame induction (Kevin Anderson report with his speech)

Κατηγορία:Αμερικανοί περιβαλλοντολόγοι
Κατηγορία:Αμερικανοί συγγραφείς
Οικόπεδο 11

Το **Οικόπεδο 11** είναι θαλάσσιο οικόπεδο στην ΑΟΖ της Κυπριακης Δημοκρατίας το οποίο βρίσκεται στα νότια ανοιχτά της Λεμεσού. Στο τεμάχιο αυτό έχει εντοπιστεί το κοίτασμα φυσικού αερίου «Ονησίφορος». Γεωτρήσεις που πραγματοποίησε η κοινοπραξία ΕΝΙ / TOTAL έδειξαν ότι ο ταμιευτήρας του κοιτάσματος έιναι μικρότερος από μισό τρισεκατομμύριο κυβικά πόδια (trillion cubic feet). Ως εκ τούτου είναι το κοίτασμα μεν μη εκμεταλεύσιμο, έχει όμως προοπτική.

## Παραπομπές


Κατηγορία:Κύπρος
Κατηγορία:Μεσόγειος Θάλασσα
Συνθήκη του Πρεομπραζένσκογιε

Η **Συνθήκη του Πρεομπραζένσκογιε** (ρώσικα: Преображенский договор) ήταν το αποτέλεσμα των διαπραγματεύσεων του Γιόχαν Πάτκουλ και υπογράφηκε στις 22 Νοεμβρίου 1699 στο Πρεομπραζένσκογιε (σήμερα κομμάτι της Μόσχας), μια επαρχία του Τσάρου Πέτρου Α΄ της Ρωσίας. Είχε προηγηθεί μια ανεπίσημη συνάντηση του Πέτρου Α΄ και του Αυγούστου Β΄ του Δυνατού στην Ράβα τον Αύγουστο 1698. Η συμφωνία ζητούσε τον διαμοιρασμό της Σουηδικής Αυτοκρατορίας μεταξύ των Δανίας, Ρωσίας, Σαξονίας και Πολωνικής-Λιθουανικής Κοινοπολιτείας. Μετά την συμφωνία, ξεκίνησε ο Μεγάλος Βόρειος Πόλεμος.

## Παραπομπές


## Πηγές
*
*

## Εξωτερικοί σύνδεσμοι
*Σκαναρισμένο έγγραφο της συνθήκης στο IEG Mainz
*Treaty of Preobrazhenskoye between Peter I and Augustus II concluded (αγγλικά)

Κατηγορία:Συνθήκες της Πολωνικής-Λιθουανικής Κοινοπολιτείας
Κατηγορία:Συνθήκες του Βασιλείου της Ρωσίας
Κατηγορία:Συνθήκες του Μεγάλου Βόρειου Πολέμου
Κατηγορία:Διμερείς συνθήκες της Ρωσίας
KOGAS

Η **Korea Gas Corporation** (**KOGAS**) είναι δημόσια εταιρεία φυσικού αερίου της Νότιας Κορέας που ιδρύθηκε από την κυβέρνηση της Κορέας το 1983. Η KOGAS έχει εξελιχθεί στη μεγαλύτερη εταιρεία εισαγωγής LNG  και λειτουργεί τέσσερις τερματικούς σταθμούς επαναεριοποίησης LNG και 4.945&nbsp;χιλιόμετρα αγωγών φυσικού αερίου στη Νότια Κορέα. O Hee-Bong Chae είναι Πρόεδρος της KOGAS από το 2019. Η εταιρεία έχει μερίδιο στην πλωτή εγκατάσταση υγροποιημένου φυσικού αερίου Prelude στην Αυστραλία, μαζί με τους επενδυτές Shell, Inpex Corporation και CPC Corporation. Είναι η μεγαλύτερη πλωτή δομή παραγωγής στον κόσμο.  Η παραγωγή ξεκίνησε τον Δεκέμβριο του 2018. 

## Παραπομπές


Κατηγορία:Επιχειρήσεις στη Νότια Κορέα
Κατηγορία:Εταιρίες φυσικού αερίου
Ιμπραϊμά Φαλ Φάι

Ο **Ιμπραϊμά Φαλ Φάι** (*Ibrahima Fall Faye*, γεννήθηκε 10 Ιανουαρίου 1997) είναι Σενεγαλέζος επαγγελματίας καλαθοσφαιριστής για την ΑΣ Μονακό του Γαλλικού Πρωταθλήματος (LNB Pro A) και της εθνικής ομάδας καλαθοσφαίρισης της Σενεγάλης.

## Επαγγελματική σταδιοδρομία
Ο Φαλ Φάι έπαιξε στις νεανικές ομάδες της Ελάν Σαλόν. Έπαιξε σε 9 αγώνες στο Γαλλικό Πρωτάθλημα κατά τη διάρκεια της περιόδου 2016–17. καθώς και σε τρεις αγώνες στο FIBA Europe Cup  και σε έναν στο Κύπελο Ηγετών του 2017.

Στις 7 Ιουλίου 2019, ο Φαλ Φάι υπέγραψε διετές συμβόλαιο με την Τέλενετ Άντβερπ Τζάιαντς.

Στις 27 Φεβρουαρίου 2021, ο Φαλ Φάι υπέγραψε με την ΑΣ Μονακό του Γαλλικού Πρωταθλήματος.

## Πορεία στην Εθνική ομάδα
Ο Φαλ Φάι υπήρξε μέλος της εθνικής ομάδας καλαθοσφαίρισης της Σενεγάλης. Έπαιξε στο Παγκόσμιο Κύπελλο Καλαθοσφαίρισης της FIBA του 2019 .

## Παραπομπές


Κατηγορία:Σενεγαλέζοι καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές ΑΣ Μονακό
Κατηγορία:Καλαθοσφαιριστές Ελάν Σαλόν
Κατηγορία:Σέντερ
Κατηγορία:Καλαθοσφαιριστές Άντβερπ Τζάιαντς
Κατηγορία:Καλαθοσφαιριστές Παγκοσμίου Κυπέλλου 2019
Κύπρος Χρυσάνθης

Ο **Κύπρος Χρύσανθης**, ήταν Κύπριος συγγραφέας. Γεννήθηκε στη Λεύκωσια το 1915 και πέθανε το 1998.

Σπούδασε στην Άθηνα Ιατρίκη και εργάστηκε ως παιδίατρος στη Λευκωσία, ενω παράλληλα διδασκε το μαθημα της Υγιεινης στην Παιδαγωγική Ακαδημία και στο Παγκύπριο Γυμνάσιο.Ίδρυσε και διηύθυνε πολλά ιατρικά και λογοτεχνικά περιοδικά (γνωστότερο είναι το λογοτεχνικό περιοδικό  Πνευματική Κύπρος (1960-1998), που τιμήθηκε από την Ακαδημία Αθηνών) .Έγραψε ποιήση, πεζογραφήματα, θέατρο και φιλολογικά δοκίμια, και μετάφρασε Ισπανούς ποιητές.

## Παραπομπές


Κατηγορία:Κύπριοι εκδότες
Κατηγορία:Κύπριοι λογοτέχνες
Στο διαδίκτυο, κανείς δεν ξέρει ότι είσαι σκύλος

Το «**Στο Διαδίκτυο, κανείς δεν ξέρει ότι είσαι σκύλος»** είναι ένα γνωμικό και μιμίδιο στο διαδίκτυο σχετικά με την ανωνυμία στο διαδίκτυο που ξεκίνησε ως λεζάντα μιας γελοιογραφίας πού σχεδίασε ο Πίτερ Στάινερ και δημοσιεύτηκε από την *[[The New Yorker]]* στις 5 Ιουλίου 1993. Η φράση είναι ενός μεγαλόσωμου σκύλου που κάθεται σε μια καρέκλα σε ένα γραφείο, με το πόδι του στο πληκτρολόγιο του υπολογιστή μπροστά του, και μιλάει σε ένα μικρότερο σκυλί που κάθεται στο πάτωμα δίπλα του.  Ο Στάινερ είχε κερδίσει μεταξύ 200.000 και 250.000 δολαρίων μέχρι το 2013 από την επανεκτύπωσή της, οπότε είχε γίνει η γελοιογραφία που είχε αναπαραχθεί περισσότερο από την *The New Yorker* .    

## Παραπομπές
 

## Εξωτερικοί σύνδεσμοι
* Ιστότοπος του Peter Steiner
* Myth/Reality 
* The Cartoon Bank online
* Nobody Knows I'm a Dog production 

Κατηγορία:Πολιτισμός του Διαδικτύου
Κατηγορία:Διαδικτυακά μιμίδια
Διονύσης Καπανδρίτης

Ο **Διονύσης Καπανδρίτης** (Ζάκυνθος, 1945 - 17 Φεβρουαρίου 2015) ήταν Έλληνας ποδοσφαιριστής. Αγωνιζόταν στη θέση του αριστερού χαφ-εξτρέμ.

Γεννήθηκε το 1945 στη Ζάκυνθο, όπου και απεβίωσε το 2015 σε ηλικία 70 ετών.

## Βιογραφικό

### Πρώτα χρόνια
Ξεκίνησε το ποδόσφαιρο από τον Αχιλλέα Ζακύνθου και ο πρώτος του αγώνας του ήταν στις 10 Απριλίου του 1961 σε ηλικία 16 ετών, στον οποίο και πέτυχε το πρώτο του γκολ εναντίον στη Δόξα Νέας Μανωλάδας (1-1). 

### Ολυμπιακός Πατρών
Στις 31 Ιουλίου του 1965 μετέβη στην Αχαϊκή πρωτεύουσα για λογαριασμό του Ολυμπιακού Πατρών, όπου και αγωνίστηκε για δύο σεζόν στη Β΄ Εθνική.

### Παναχαϊκή
Στις 15 Αυγούστου του 1967 πήρε μεταγραφή για την Παναχαϊκή. Με τη φανέλα των κοκκινόμαυρων αγωνίστηκε για τρία συναπτά έτη, δύο αγωνιστικές περιόδους στη Β΄ Εθνική και μια στην Α΄ Εθνική, αποτελώντας βασικό μέλος της χρυσής ομάδας που πήρε την άνοδο στη μεγάλη κατηγορία του ελληνικού ποδοσφαίρου, κερδίζοντας τον τίτλο του πρωταθλητή στη δεύτερη κατηγορία κατά την περίοδο 1968-69.

Στο Κύπελλο με την Παναχαϊκή έφτασε δύο συνεχείς χρονιές έως τα προημιτελικά της διοργάνωσης, το 1968 και το 1969. 

### Α.Π.Σ. Ζάκυνθος
Το 1970 επέστρεψε στην ιδιαίτερη πατρίδα του και στη νεοσύστατη τότε ομάδα, έπειτα τη συγχώνευση του Ζακυνθιακού (πρώην Αχιλλέα, 1960) με τον Απόλλωνα (1962), Α.Π.Σ. Ζάκυνθος. Αγωνίστηκε επί μία δεκαετία στην ομάδα όπου έκλεισε και την καριέρα του. 

Την περίοδο 1980-81 ο Καπανδρίτης αποτέλεσε για λίγες αγωνιστικές παίκτη αλλά και προπονητή της ομάδος. 

### Προπονητής και παράγοντας
Αφότου αποσύρθηκε από την ενεργό δράση σαν ποδοσφαιριστής, εξάσκησε κατά διάστημα την προπονητική έως το 1993 και από το 1996 διετέλεσε, με αξιοσημείωτες επιτυχίες, πρόεδρος στον Α.Π.Σ. Ζάκυνθος, όπου αποχώρησε από τα δρώμενα του σωματείου το καλοκαίρι του 2007.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ
Γιουκί νο Κάτα

μικρογραφία| Η Γιουκί νο Κάτα και ο σύζυγός της υπερασπίζονται το κάστρο Ανότσου..
Η **Γιουκί νο Κάτα** (ゆきの方) ή **Ογιούκι** (おゆき), ήταν Ιαπωνίδα πολεμίστρια ( Onna-musha) από την περίοδο Σενγκόκου. Ήταν παντρεμένη με τον Τομίτα Νομπουτάκα, έναν αξιωματικό του Τογιοτόμι Χιντεγιόσι. Η γέννηση και ο θάνατός της δεν καταγράφονται. Παρουσιαζόμενη στα τρέχοντα αρχεία ως όμορφη και εξαιρετικά ικανή πολεμίστρια, υπερασπίστηκε το κάστρο Ανότσου στη μάχη της Σεκιγκαχάρα. 

## Μάχη του κάστρου Ανότσου
αριστερά|μικρογραφία| Πύργος του κάστρου Ανότσου.
Η Γιουκί νο Κάτα και ο Νομπουτάκα τάχθηκαν στο πλευρό του Τοκουγκάβα Ιεγιάσου από τον Ανατολικό Στρατό, όταν η Ιαπωνία ήταν προετοιμασμένη για την εκστρατεία Σεκιγκαχάρα. Ο Νομπουτάκα και οι δυνάμεις του κλήθηκαν για να βοηθήσουν τον Ιεγιάσου να τιμωρήσει τον Ουεσούγκι Καγκεκάτσου καθώς ο Ισίντα Μιτσουνάρι ετοιμαζόταν να επιτεθεί στους δυτικούς δρόμους προς το Έντο, το οχυρό του Ιεγιάσου. Το κάστρο Ανότσου ήταν ακριβώς κατά μήκος του μονοπατιού του Δυτικού Στρατού προς τον Ιεγιάσου, έτσι η Γιουκί νο Κάτα πήρε το προβάδισμα στην υπεράσπιση του κάστρου. Δεδομένου ότι το κάστρο της υποτίθεται ότι ήταν ένα από τα πρώτα, που δέχθηκαν επίθεση κατά τη διάρκεια της εκστρατείας, η Γιουκί νο Κάτα οπλίστηκε, πήγε στα τείχη του κάστρου και κάλεσε τους υπόλοιπους στρατιώτες στον πόλεμο.

Όταν έμαθε τις κινήσεις του Μιτσουνάρι, ο Νομπουτάκα έσπευσε πίσω, για να προστατεύσει το κάστρο του Ανότσου αλλά τον καθυστέρησε ο Κούκι Γιοσιτάκα. Έφτασε εγκαίρως πριν οι δυτικές δυνάμεις με επικεφαλής τους Μόρι Τερουμότο, Τσοσοκάμπε Μοριτσίκα και Ναμπεσίμα Κατσουσίγκε φτάσουν στο Ανότσου. Οπλισμένοι με μόνο 1.700 στρατιώτες, η Γιουκί νο Κάτα και οι σύμμαχοί τους αμύνθηκαν ενάντια στη δύναμη της δυτικής συμμαχίας των 30.000. Η μάχη ξεκίνησε επίσημα την 1η Οκτωβρίου 1600.

Παρόλο που οι 1300 υπερασπιστές προέβαλαν μια σκληρή άμυνα, οι 30.000 επιτιθέμενοι έκαψαν σε μεγάλο βαθμό το κάστρο γύρω τους. Στον πυρετό της μάχης, ο Νομπουτάκα αποκόπηκε από τους συμμάχους του στην καταδίωξη ενός τραυματισμένου αξιωματικού του εχθρού. Για να σώσει τον σύζυγό της, η Γιουκί νο Κάτα έδιωξε μερικούς από τους αντίπαλους στρατιώτες χρησιμοποιώντας μια ναγκινάτα. Τόσο μεγάλη ήταν η επίθεσή της που ο εχθρός την μπέρδεψε με έναν επίσημο πολεμιστή σαμουράι, μόνο έναν με πολύ ανοιχτόχρωμο πρόσωπο. Έχοντας σώσει τον Νομπουτάκα, οι δυνάμεις τους αποσύρθηκαν πίσω στο κάστρο για τη νύχτα, που ξεκίνησαν οι διαπραγματεύσεις. Ο Τερουμότο επέτρεψε στους αμυνόμενους να φύγουν τη νύχτα από σεβασμό για τη γενναιότητά τους ενάντια σε τέτοιες συντριπτικές πιθανότητες.

Η φυλή Τομίτα ανταμείφθηκε για την πίστη της από το σογκουνάτο Τοκουγκάβα και τους δόθηκε αύξηση των εσόδων και ανοικοδόμησαν τμήματα του κάστρου μέχρι τη στιγμή που μεταφέρθηκαν στον τομέα Ουβατζίμα στην επαρχία Ιγιό το 1608. Η Γιουκί νο Κάτα δεν αναφέρεται πλέον στα ιστορικά αρχεία, αφού ο Ιεγιάσου νίκησε τον Μιτσουνάρι στη Σεκιγκαχάρα.

## Παραπομπές


Κατηγορία:Ιστορία της Ιαπωνίας
Ακρωτήριο Λεκτόν

thumb|Το ακρωτήριο Λεκτόν το 1895
μικρογραφία|Άποψη του χωριού Μπαμπά καλέ στο Ακρωτήριο Λεκτόν στην Τρωάδα. Γουίλλιαμ Τζελλ - 1804

Το **ακρωτήριο Λεκτόν** (τουρκικά: Baba Burnu, **Ακρωτήριο Μπαμπά**) είναι το δυτικότερο σημείο της τουρκικής ηπειρωτικής χώρας, καθιστώντας το το δυτικότερο σημείο της Ασίας. Βρίσκεται στο χωριό Μπαμπά-καλέ («Κάστρο του Πατέρα») στο Αϊβατζίκ της Επαρχίας του Τσανάκκαλε, στην ιστορική περιοχή της Τρωάδας. Κατά τους κλασικούς χρόνους, στο ακρωτήριο υπήρχε ένας φάρος ονόματι Λεκτόν.

Οι Πράξεις των Αποστόλων καταγράφουν ένα ταξίδι γύρω από το ακρωτήριο, από την Τρωάδα στην Άσσο, που ανέλαβε ο Ευαγγελιστής Λουκάς και οι σύντροφοί του, ενώ ο Απόστολος Παύλος έκανε το ταξίδι στη στεριά (Πράξεις 20:13).

## Παραπομπές


Κατηγορία:Γεωγραφικοί σχηματισμοί της Επαρχίας του Τσανάκκαλε
Άνγκρα ντου Εροΐσμου

Η **Άνγκρα ντου Εροΐσμου** (πορτογαλικά: Angra do Heroísmo), ή απλά **Άνγκρα**, είναι πόλη και δήμος στη νήσο Τερσέιρα της Πορτογαλίας, και μία από τις τρεις πρωτεύουσες των Αζορών. Ιδρύθηκε το 1478· η Άνγκρα ήταν ιστορικά η σημαντικότερη πόλη στις Αζόρες, ως έδρα της Επισκοπής των Αζορών, κυβερνητικών φορέων, και έχοντας προηγουμένως υπηρετήσει ως πρωτεύουσα της Πορτογαλίας κατά τη διάρκεια των Φιλελευθέρων Πολέμων. Ο πληθυσμός το 2011 ήταν 35.402 κάτοικοι, σε μια περιοχή 239,00 χλμ². Κατατάχθηκε ως Μνημείο Παγκόσμιας Κληρονομιάς από την UNESCO το 1983.

## Παραπομπές


## Εξωτερικοί σύνδεσμοι
* 

Κατηγορία:Αζόρες
Κατηγορία:Πόλεις της Πορτογαλίας
Όρτα

Η **Όρτα** (πορτογαλικά: Horta) είναι πόλη και δήμος στο πορτογαλικό αρχιπέλαγος των Αζορών που περικλείει η νήσος Φαϊάλ. Ο πληθυσμός το 2011 ήταν 15.038 κάτοικοι σε μια περιοχή 173,06 τετραγωνικών χιλιομέτρων Η ίδια η πόλη Όρτα έχει πληθυσμό περίπου 7.000 κατοίκους.

Η μαρίνα της Όρτα αποτελεί κύριο σταθμό για τα θαλαμηγούς που διασχίζουν τον Ατλαντικό Ωκεανό και οι τοίχοι και τα μονοπάτια της καλύπτονται με ζωγραφιές που δημιουργούνται από επισκέπτες οι οποίοι σημειώνουν τα ονόματα των σκαφών τους, του πληρώματός τους, και το έτος στο οποίο επισκέφτηκαν. Το Peter's Cafe Sport είναι ένα μπαρ που βρίσκεται απέναντι από τη μαρίνα το οποίο στεγάζει το μουσείο χαρακτικής σε οστά φάλαινας του νησιού, μια συλλογή από τεχνουργήματα σκαλισμένα από δόντι και γνάθο φαλαινών. Το Peter's αποτελεί σημείο αναφοράς για κυβερνήτες υπερατλαντικών θαλαμηγών και ναυτικούς.

## Παραπομπές


## Εξωτερικοί σύνδεσμοι
* 

Κατηγορία:Αζόρες
Κατηγορία:Πόλεις της Πορτογαλίας
Εκκλησοχώρι Ιωαννίνων

Το **Εκκλησοχώρι** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Εκκλησοχώρι βρίσκεται προς τα βορειοδυτικά όρια με την Περιφερειακή Ενότητα Θεσπρωτίας σε υψόμετρο 260 μέτρα. Απέχει 33 χιλιόμετρα Δ.-ΒΔ. από την πόλη των Ιωαννίνων και 27 χλμ. Δ. από την Ελεούσα (έδρα του δήμου). Ανατολικά και νότια του χωριού περνάει ο Καλαμάς (Θύαμις) ενώ ανατολικά, δίπλα στον ποταμό, η ΕΟ Ιωαννίνων - Ηγουμενίτσας. Το χωριό αναφέρεται από την περίοδο της τουρκοκρατίας με την ονομασία *Τσερκοβίστα* και στη οθωμανική στατιστική της Ηπείρου του 1895 καταγράφεται να απέχει: *"4 ώρες από τα Γιάννενα, να έχει 55 χανέδες (φορολογούμενες οικογένειες/σπίτια), 165 άρρενες - 109 θήλεις"*.

Αποτελεί τον τόπο καταγωγής του θεολόγου καθηγητή Πανεπιστημίου του 19ου αιώνα Ευάγγελου Αντωνιάδη (1882-1962) και του βραβευμένου φωτογράφου Άγγελου Καλογερίδη.

## Διοικητικά - πληθυσμιακά στοιχεία
Ως οικισμός αναφέρεται επίσημα μετά την απελευθέρωση της Ηπείρου με την παλιά του ονομασία *Τσερκοβίστα Κουρέντων* το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Εκκλησοχώριον. Σύμφωνα με το σχέδιο Καλλικράτης αποτελεί την τοπική κοινότητα Εκκλησοχωρίου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 33 κατοίκους. Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι:

## Εξωτερικοί σύνδεσμοι

* Εκκλησοχώρι (Τσερκοβίτσα) Ιωαννίνων από το Ιδρυματικό Αποθετήριο Ολυμπιάς

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Χοσέ Εμίλιο Φουρτάδο

Ο **Χοσέ Εμίλιο Φουρτάδο** (γενν. 14 Μαρτίου 1983) είναι πρώην ποδοσφαιριστής από το Πράσινο Ακρωτήριο, ο οποίος έχει και πορτογαλική υπηκοότητα. Η θέση ήταν επιθετικός και στην καριέρα του έχει αγωνιστεί κυρίως στην Ελλάδα αλλά και στην Πορτογαλία.

## Βιογραφικά στοιχεία
Γεννήθηκε στις 14 Μαρτίου του 1983 στην πόλη Πράια, την πρωτεύουσα της νησιωτικού κράτους του Πράσινου Ακρωτηρίου.    

Το πλήρες όνομα του είναι **Ζοζέ Εμίλιο Ρομπάλο Φουρτάδο**￼￼ (πορτογαλικά: *José Emílio Robalo Furtado*). Έχει ύψος 1,82 μ.   

## Καριέρα

Στην καριέρα του έχει φορέσει την φανέλα δεκαεπτά συλλόγων σε πρωταθλήματα έξι χώρων, με μεγαλύτερη θητεία σε Ελλάδα και Πορτογαλία. Έχει συνολικά 342 εμφανίσεις και 148 γκολ σε επίπεδο πρωταθλημάτων.  

Ξεκίνησε την ποδοσφαιρική του πορεία από τις ακαδημίες της πορτογαλικής Κάζα Πία, όπου το 2001 έκανε το ντεμπούτο του σε ηλικία 18 ετών με την πρώτη ομάδα.   

Στην Ελλάδα έχει αγωνιστεί για λογαριασμό του Ιωνικού, του ΠΑΣ Γιάννινα, της Παναχαϊκής, της ΑΕΚ, του Παναιγιάλειου, του Πανσερραϊκού, και της Σπάρτης, καθώς και στην Κύπρο για την Αναγέννηση Δερύνειας.  

Ακόμη, έχει αγωνιστεί στα πρωταθλήματα της Βουλγαρίας, Ρουμανίας, Πολωνίας.                

## Παραπομπές


Κατηγορία:Πορτογάλοι ποδοσφαιριστές
Κατηγορία:Πορτογάλοι με καταγωγή από το Πράσινο Ακρωτήριο
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Πολωνία
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Α.Ε. Σπάρτης
Κατηγορία:Ποδοσφαιριστές Αναγέννησης Δερύνειας
Τσαφαρίνας

Οι **Νήσοι Τσαφαρίνας** (ισπανικά: *Islas Chafarinas*) είναι τρεις μικρές ισπανικές νησίδες οι οποίες βρίσκονται στη Θάλασσα του Αλμποράν στα ανοικτά των ακτών του Μαρόκου με συνολική έκταση 0,525 τετραγωνικά χιλιόμετρα, 45 χιλιόμετρα ανατολικά του Ναδόρ και 3,3 χιλιόμετρα από τη μαροκινή πόλη Ρας Κεμπντάνα.

Τα νησιά Τσαφαρίνας είναι από τα ισπανικά εδάφη στη Βόρεια Αφρική στα ανοιχτά των μαροκινών ακτών, γνωστά ως *πλάθας δε σοβερανία*.

## Γεωγραφία
Τα νησιά Τσαφαρίνας αποτελούνται από τρία νησιά (από τα δυτικά προς τα ανατολικά, με τις εκτάσεις τους σε τετραγωνικά μέτρα):

* Νησί Κονγκρέσο (256000 τ.μ.)
* Νησί Ισαβέλ Β’ (153000 τ.μ.) (έχον φρουρά)
* Νησί Ρέυ (116000 τ.μ).

Βρίσκονται υπό ισπανικό έλεγχο από το 1847 και υπάρχει μια στρατιωτική φρουρά 30 ανδρών στο Νησί Ισαβέλ Β’, ο μόνος σταθερός πληθυσμός στο μικρό αρχιπέλαγος, από 426 άτομα το 1900 και 736 άτομα το 1910. Μικρός αριθμός επιστημόνων, αστυνομικών για την καταπολέμηση της εμπορίας ανθρώπων, και άλλο εξουσιοδοτημένο προσωπικό μερικές φορές αυξάνουν τον πληθυσμό περίπου στα 50 άτομα.

## Παραπομπές


## Εξωτερικοί σύνδεσμοι
* 

Κατηγορία:Νησιά της Ισπανίας
Κατηγορία:Νησιά της Αφρικής
Κατηγορία:Αρχιπελάγη της Αφρικής
Κατηγορία:Νησιά της Μεσογείου
Κατηγορία:Εδαφικές διαμάχες της Ισπανίας
Σεμπαστιάνο Καράτσιολο

Ο **Σεμπαστιάνο Καράτσιολο** (1922–2013) ήταν ένας σημαντικός Τέκτονας και Μαρτινιστής . Υπηρέτησε ως μέλος της διοίκησης του Τεκτονικού τάγματος Le Droit Humain στην Ιταλία, αλλά αργότερα αφοσιώθηκε στον Τύπο Misraim - Memphis. Το 1981 έγινε ο Κυρίαρχος Μέγας Γενικός Ιεροφάντης του Αρχαίου και Αρχέγονου Ανατολικού Τύπου Μισραΐμ και του Μέμφις διαδεχόμενος τον Γκαστόνε Βεντούρα . Επίσης, την ίδια χρονιά ανέλαβε και την Κυρίαρχη Μεγάλη Διδασκαλεία του Μαρτινιστικού Ταγματος.

Αναλυτικά:

Ο Sebastiano Caracciolo γεννήθηκε την 1-1-1922 και πέρασε στην Αιώνια Ανατολή την 4-4-2013. Υπηρέτησε από πολύ νωρίς τον Εσωτερισμό, εντασσόμενος στον Τεκτονισμό και τον Μαρτινισμό.

Το 1981 είχε διαδεχθεί την Μεγάλη Ιεροφανεία του Μισραΐμ Μέμφις από τον Gastone Ventura, καθώς και την Κυρίαρχη Μεγάλη Διδασκαλεία του Μαρτινιστικού Τάγματος.

Υπηρέτησε τον Παραδοσιακό Τεκτονισμό με πάθος, ενάντια στις δυνάμεις που πάντοτε, ακόμη και σήμερα προσπαθούν να τον συμβιβάσουν με το επίπεδο ενός σωματείου. Δεν συμβιβάσθηκε και συγκρούσθηκε όταν χρειάσθηκε για να διατηρήσει τον Παραδοσιακό χαρακτήρα των Μυητικών Οργανισμών. 

Κέρδισε τον διεθνή σεβασμό για το έργο του και την προσήλωση στις αρχές του.

Έγραψε τα:

Η Ερμητική Παράδοση στον Ελευθεροτεκτονισμό

* Η Γυναικεία Μύηση στον Τεκτονισμό
* Ο Εσωτερισμός στον "Εμπορο της Βενετίας" του W.Shakespeare
* Πληθώρα άρθρων στην έντυπη και μετέπειτα ηλεκτρονική έκδοση «Η Μυητική Αφύπνιση» καθώς και στην ηλεκτρονική έκδοση «ο Ερημίτης» του Ιταλικού Μαρτινιστικού Τάγματος

Κατηγορία:Ιταλοί ελευθεροτέκτονες
Κλιντ Ρίτσαρντσον

Ο **Κλιντ Ρίτσαρντσον Τζούνιορ** (γεννήθηκε στις 7 Αυγούστου 1956) είναι Αμερικανός πρώην επαγγελματίας καλαθοσφαιριστής που επιλέχθηκε από τους Φιλαδέλφεια 76ερς στον δεύτερο γύρο (36η επιλογή συνολικά) του ντραφτ του ΝΒΑ του 1979. Ως γκαρντ με ύψος 1,91 μέτρων από το Πανεπιστήμιο του Σιάτλ, ο Ρίτσαρντσον έπαιξε για εννιά χρόνια στο ΝΒΑ, από το 1980 έως το 1989, με τους 76ερς και τους Ιντιάνα Πέισερς . Έπαιξε επίσης για μία χρονιά (μόνο αγώνες για το Ευρωπαϊκό Κύπελλο) σε μία από τις κορυφαίες ελληνικές ομάδες, την ΑΕΚ, καθώς και έναν χρόνο στην Ιταλία. Κατά τη διάρκεια της σταδιοδρομίας του στο ΝΒΑ, ο Ρίτσαρντσον έπαιξε σε 586 αγώνες και σημείωσε συνολικά 4.084 πόντους. Η καλύτερή του χρονιά ως επαγγελματίας ήρθε την περίοδο 1985-86 ως μέλος των Πέισερς, εμφανίστηκε σε 82 αγώνες και είχε μέσο όρο 9,7 πόντους. Ο Ρίτσαρντσον ήταν μέλος της ομάδας πρωταθλητών NBA 76ερς του 1982-83.

Στις αρχές της πορείας του στο ΝΒΑ, ο Ρίτσαρντσον ανέφερε τους Μάτζικ Τζόνσον, Σίντνεϊ Μόνκριφ, Έλστον Τέρνερ, Μάικλ Κούπερ και Ντον Κόλινς ως τους καλύτερους ριμπάουντερ στα μετόπισθεν, οι περισσότεροι από τους οποίους ήταν πρώην φόργουορντ κολεγίου. 

## Παραπομπές


## Εξωτερικοί σύνδεσμοι
* Στατιστικά του NBA στο basketballreference.com
* Πού βρίσκονται τώρα οι αθλητές του Γυμνασίου του Σιάτλ
* Οι 76ερς καλωσορίζουν πίσω τους Τζούλιους Ίρβινγκ και Κλιντ Ρίτσαρντσον
 

Κατηγορία:Σούτινγκ γκαρντ
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Α1 Εθνικής Ελλάδας
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Σελίδες με μη επιθεωρημένες μεταφράσεις
Απεργία των εργαζομένων στη Χαλυβουργία Ελλάδος (2011 - 2012)

Η **απεργιακή κινητοποίηση στην [[Χαλυβουργία Ελλάδος Α.Ε.|Χαλυβουργίας Ελλάδας]]** στον '''Ασπρόπυργο''' έλαβε χώρα από τις 1 Νοεμβρίου 2011 έως τις 28 Ιουλίου 2012.

Μετά από ζημιές περίπου 50 εκατομμυρίων ευρώ τα τελευταία τρία χρόνια, η διοίκηση της επιχείρησης ζήτησε από τους εργαζόμενους να δουλεύουν εκ περιτροπής πεντάωρη απασχόληση και στα δύο εργοστάσια της Ελληνικής Χαλυβουργίας , στον Βόλο και τον Ασπρόπυργο.

Το εργοστάσιο στο Βόλο το δέχτηκε ενώ το εργοστάσιο του Ασπροπύργου το απέρριψε και ξεκίνησε έτσι την 1η Νοεμβρίου του 2011 απεργιακές κινητοποιήσεις. Οι κινητοποιήσεις αυτές κράτησαν περίπου 9 μήνες.

Εργαζόμενοι από όλα τα εργοστάσια της χώρας ήρθαν για συμπαράσταση στους απεργούς χαλυβουργούς στο διάστημα της απεργίας.

Η απεργία τελείωσε στις 28 Ιουλίου του 2012, μετά από συνέλευση των εργαζομένων στο εργατικό κέντρο Ελευσίνας. Το σωματείο εισηγήθηκε τη συνέχιση του αγώνα του με άλλες μορφές. Λίγες μέρες νωρίτερα προηγήθηκε επέμβαση των ΜΑΤ στο χώρο της απεργίας, λόγω του γεγονότος ότι η απεργία είχε κριθεί παράνομη τον Ιούνιο του 2012. Δυο χρόνια αργότερα η παραγωγική δραστηριότητα του εργοστασίου του Ασπροπύργου μεταφέρθηκε στο εργοστάσιο του Βόλου.

Πρόκειται για μία από τις μεγαλύτερες σε διάρκεια απεργίες  που έγιναν ποτέ στην ιστορία του εργατικού κινήματος της Ελλάδας και το 2014 κυκλοφόρησε ντοκιμαντέρ για την απεργία.

## Παραπομπές


Κατηγορία:Απεργίες στην Ελλάδα
Ρίτσαρντ Ρέλφορντ

Ο **Ρίτσαρντ Άλλεν Ρέλφορντ** (γεννήθηκε στις 16 Φεβρουαρίου 1964) είναι ένας πρώην Αμερικανός επαγγελματίας καλαθοσφαιριστής . Γεννημένος στη Ριβιέρα Μπιτς της Φλόριντα, είχε ύψος 1,98 μέτρων και βάρος 104 κιλών και έπαιζε στη θέση του πάουερ φόργουορντ . Έπαιξε τέσσερα παιχνίδια στο ΝΒΑ και τρεις χρονιές στο Ισραηλινό Πρωτάθλημα .

## Κολεγιακή σταδιοδρομία
Ο Ρέλφορντ έπαιξε κολεγιακό μπάσκετ στο Πανεπιστήμιο του Μίσιγκαν, με τους Μίσιγκαν Γούλβερινς .

## Επαγγελματική πορεία
Ο Ρέλφορντ επιλέχθηκε με τη δεύτερη επιλογή του πέμπτου γύρου στο ντραφτ του NBA του 1986 από τους Ιντιάνα Πέισερς . Έπαιξε στους Σαν Αντόνιο Σπερς για 4 αγώνες την περίοδο 1987-88, έχοντας κατά μέσο όρο 4,0 πόντους και 1,8 ριμπάουντ ανά αγώνα.

Έπαιξε τρεις χρονιές στο Ισραηλινό Πρωτάθλημα .  Την περίοδο 1989-90 είχε μέσο όρο 26,6 πόντους ανά παιχνίδι στο πρωτάθλημα και 9,2 ριμπάουντ ανά αγώνα. 

## Παραπομπές

 

## Εξωτερικοί σύνδεσμοι
* Στατιστικά NBA στο basketballreference.com 
* Ιστορική σελίδα πληροφοριών του Ρίτσαρντ Ρέλφορντ στο NBA.com

Κατηγορία:Σμολ φόργουορντ
Κατηγορία:Καλαθοσφαιριστές Σαν Αντόνιο Σπερς
Κατηγορία:Πάουερ φόργουορντ
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές ΚΜ 1939 Κανάριας
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Σελίδες με μη επιθεωρημένες μεταφράσεις
Μπρεντ Σκοτ

Ο **Μπρεντ Στίβεν Σκοτ** (, 15 Ιουνίου 1971) είναι Αμερικανός πρώην επαγγελματίας καλαθοσφαιριστής, στο παρελθόν στο ΝΒΑ. Ο Σκοτ είχε ύψος 2,08 μέτρων και βάρος 110 κιλών και αγωνιζόταν στη θέση του σέντερ . Ο Σκοτ είναι επί του παρόντος βοηθός προπονητή στο Πανεπιστήμιο της Κοινοπολιτείας της Βιρτζίνια .

## Κολεγιακή σταδιοδρομία
Ο Σκοτ έπαιξε κολεγιακό μπάσκετ στο Πανεπιστήμιο Ράις .

## Επαγγελματική πορεία
Ο Σκοτ έπαιξε 16 παιχνίδια με τους Ιντιάνα Πέισερς κατά τη διάρκεια της περιόδου 1996–97 στο ΝΒΑ, με μέσο όρο 1,2 πόντους και 0,6 ριμπάουντ ανά αγώνα. Έπαιξε επίσης επαγγελματικά στην Πολωνία ( Άνβιλ Βλοτσλάβεκ ), στην Ισπανία (για Ταού Κεράμικα, Ρεάλ Μαδρίτης, Πολαρίς Ουόρλντ Μούρθια ), Ιταλία (για Ολιτάλια Φορλί, Βιόλα Ρέτζιο Καλάμπρια  και Σναϊντέρο Ούντινε ) και Ελλάδα ( Γυμναστικός Σ. Λάρισας, ΠΑΟΚ και ΑΕΚ ).

## Προπονητική σταδιοδρομία
Στις 25 Ιουνίου 2007, το Πανεπιστήμιο Ράις ανακοίνωσε ότι ο Σκοτ θα ήταν βοηθός προπονητή καλαθοσφαίρισης.  Έκτοτε υπηρέτησε με την ίδια ιδιότητα στο Πολιτειακό Πανεπιστήμιο της Λουιζιάνα και στο TCU, και στις δύο θέσεις υπό τον προπονητή Τρεντ Τζόνσον . Στις 16 Μαΐου 2016, ο Σκοτ επέστρεψε στο πανεπιστήμιο όπου αποφοίτησε, Ράις, μετά από τέσσερα χρόνια στο TCU, για να υπηρετήσει στο προσωπικό του Μάικ Ρόουντς.  Τον Μάρτιο του 2017 εντάχθηκε στο επιτελείο του Ρόουντς στο VCU.

## Παραπομπές


## Εξωτερικοί σύνδεσμοι
* Βιογραφικό προπονητή TCU 
* Στατιστικά ΝΒΑ στο basketballreference.com
* Προφίλ παίκτη της ΑΕΚ στο aek.com
* Συνέντευξη με τον Μπρεντ Σκοτ, του Μάρεκ Μοσακόφσκι στο  24sec.net

Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Ιντιάνα Πέισερς
Κατηγορία:Σέντερ
Κατηγορία:Καλαθοσφαιριστές Μούρθια
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Δαφνόφυτο Ιωαννίνων

To **Δαφνόφυτο** είναι μικρό ημιορεινό χωριό της Ηπείρου στην Περιφερειακή Ενότητα Ιωαννίνων.  

## Γενικά στοιχεία
Το Δαφνόφυτο απέχει περίπου 30 χιλιόμετρα Δ.-ΒΔ. από την πόλη των Ιωαννίνων και 24 χλμ. Δ.-ΒΔ. από την Ελεούσα (έδρα του δήμου) και είναι σε υψόμετρο 360 μέτρα. Δυτικά από το χωριό περνάει ο ποταμός Καλαμάς (Θύαμις) και στα βορειοανατολικά (στα 4 χλμ. περίπου) είναι η Ζίτσα. 

Ως οικισμός αναφέρεται επίσημα μετά την απελευθέρωση της Ηπείρου με την ονομασία *Μπουρτάρι* το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1950 με το ΦΕΚ 208Α - 16/09/1950 μετονομάστηκε σε Δαφνόφυτον. Σύμφωνα με το σχέδιο Καλλικράτης αποτελεί την τοπική κοινότητα Δαφνόφυτου της δημοτικής ενότητας Ζίτσας που υπάγεται στο δήμο Ζίτσας και σύμφωνα με την απογραφή 2011 απογράφονται 35 κάτοικοι. Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι:

## Εξωτερικοί σύνδεσμοι
* To πανηγύρι του Π'λου στο Δαφνόφυτο Ιωαννίνων : μια παλιά γιορτή γυναικείου καλλωπισμού από τον ιστότοπο Ιδρυματικό Αποθετήριο Ολυμπιάς

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Τέρενς Στάνσμπερι

Ο **Τέρενς Ντέιβιντ Στάνσμπερι** (γεννήθηκε στις 27 Φεβρουαρίου 1961) είναι Αμερικανός πρώην επαγγελματίας καλαθοσφαιριστής και προπονητής. Με ύψος 1,96 μέτρων, έπαιζε στη θέση σούτινγκ γκαρντ.

## Κολεγιακή σταδιοδρομία
Ο Στάνσμπερι, απόφοιτος του γυμνασίου του Νιούαρκ, έπαιξε κολεγιακό μπάσκετ στο Πανεπιστήμιο Τεμπλ .

## Επαγγελματική πορεία
Ο Στάνσμπερι έπαιξε τρία χρόνια (1984 &#x2013; 1987) στο ΝΒΑ, ως μέλος των Ιντιάνα Πέισερς και Σιάτλ Σουπερσόνικς . Ολοκλήρωσε με 2.100 πόντους στην σταδιοδρομία του και συμμετείχε τρεις φορές στον Διαγωνισμό Καρφωμάτων NBA, όπου κέρδισε τρεις συνεχόμενες θέσεις τρίτης θέσης στη σειρά, από το 1985 έως το 1987, πριν φύγει από το NBA.

## Προσωπική ζωή
Η κόρη του Τίφανι, έπαιξε στο WNBA . 

## Παραπομπές
 

## Εξωτερικοί σύνδεσμοι
* Στατιστικά σταδιοδρομίας
* Λίστα συμμετεχόντων στο Διαγωνισμό Καρφωμάτων
* Επαγγελματικά και κολεγιακά στατιστικά 
* Όμπσκιουρ Ντάνκερ: Οι διαγωνισμοί Σλαμ τόνισαν τη σύντομη πορείασ του Στάνσμπερι στο NBA

Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Σούτινγκ γκαρντ
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές ΑΕΚ
Κατηγορία:Αμερικανοί καλαθοσφαιριστές
Κατηγορία:Σελίδες με μη επιθεωρημένες μεταφράσεις
Σακελλαρικό Ιωαννίνων

To **Σακελλαρικό** είναι ημιορεινό χωριό της Ηπείρου στην Περιφερειακή Ενότητα Ιωαννίνων. 

## Γεωγραφικά - ιστορικά στοιχεία
Το Σακελλαρικό βρίσκεται ανατολικά του ποταμού Καλαμά (Θύαμις), σε υψόμετρο 380 μέτρα και δυτικά από την Ζίτσα σε απόσταση (οδική) περίπου 4 χλμ. ενώ απέχει απέχει 28 χλμ. Δ.-ΒΔ. από την πόλη των Ιωαννίνων και 22 χλμ. Δ.-ΒΔ. από την Ελεούσα (έδρα του δήμου). Βορειοδυτικά του στην περιοχή της "Μπριάμινας" και τον ομώνυμο χείμαρρο, θαμμένο κάτω από την άσφαλτο του οδικού δικτύου υπάρχει πέτρινο μονότοξο γεφύρι. Τα παλιότερα χρόνια στο σημείο του γεφυριού υπήρχε η ομώνυμη πηγή η οποία ύδρευε τα χωριά της Ζίτσας. 

Το όνομά του χωριού έχει δοθεί προς τιμή του πιλότου Ιωάννη Σακελλαρίου, υποσμηναγού της Πολεμικής Αεροπορίας που σκοτώθηκε στις 2 Νοεμβρίου 1940 την περίοδο του Ελληνοϊταλικού Πολέμου. Ως αρχηγός σχηματισμού ανέλαβε την καταδίωξη των ιταλικών βομβαρδιστικών που είχαν στόχο την πόλη των Ιωαννίνων. Στη συνέχεια καταρρίφθηκε, το αεροπλάνο του έπεσε δίπλα στο χωριό όπου και τελικά θάφτηκε.

## Διοικητικά στοιχεία
Ως οικισμός αναφέρεται επίσημα μετά την απελευθέρωση της Ηπείρου με την ονομασία *Κουτρολάδες* το 1919 στο ΦΕΚ 184Α - 19/08/1919 να να προσαρτάται στην τότε κοινότητα Μπουρταρίου. Το 1951 με το ΦΕΚ 81Α - 21/03/1951 μετονομάστηκε σε Σακελλαρικόν. Σύμφωνα με το σχέδιο Καλλικράτης μαζί με την Ζίτσα και το Μελίσσι αποτελούν την τοπική κοινότητα Ζίτσας της δημοτικής ενότητας Ζίτσας που υπάγεται στο δήμο Ζίτσας και σύμφωνα με την απογραφή 2011 απογράφονται 54 κάτοικοι.

## Εξωτερικοί σύνδεσμοι
* Σακελλαρικό Ζίτσας Ιωάννινα Ήπειρος.Βίντεο Οδοιπορικό στο https://www.youtube.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Ντιν Τόλσον

Ο **Μπάιρον Ντιν Τόλσον** (γεννήθηκε στις 25 Νοεμβρίου 1951) είναι Αμερικανός πρώην επαγγελματίας καλαθοσφαιριστής .

Ο Τόλσον επιλέχθηκε από τους Σιάτλ Σουπερσόνικς στον 5ο γύρο (8η επιλογή, 80ή συνολική) του ντραφτ του NBA του 1974, αφού ολοκλήρωσε την σταδιοδρομία του στο Πανεπιστήμιο του Αρκάνσας . Έπαιξε τρεις χρονιές για τους Σουπερσόνικς, εμφανιζόμενος σε 80 παιχνίδια κατά τη διάρκεια της σταδιοδρομίας του. 

Ο Τόλσον επιλέχθηκε επίσης στον 7ο γύρο του ντραφτ του ABA του 1974 από τους Νετς της Νέας Υόρκης . 

Μετά την πορεία του στο ΝΒΑ, ο Τόλσον έπαιξε έντεκα χρόνια διεθνώς  πριν επιστρέψει στο πανεπιστήμιο για να ολοκληρώσει την εκπαίδευσή του στο Πανεπιστήμιο του Αρκάνσας. 

Έπαιξε για την AEK στο Κύπελλο Κόρατς της περιόδου 1983–84 .

## Παραπομπές


Κατηγορία:Καλαθοσφαιριστές Σιατλ Σούπερσονικς
Κατηγορία:Πάουερ φόργουορντ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Αμερικανοί καλαθοσφαιριστές
Κατηγορία:Σελίδες με μη επιθεωρημένες μεταφράσεις
Κζελ Ουέσον

Ο **Κζελ Ρέι Ουέσον** (γεννήθηκε στις 24 Ιουνίου 1977, προφέρεται Κέι-Ζελ) είναι Αμερικανός πρώην επαγγελματίας καλαθοσφαιριστής . Έχει ύψος 2,02 μέτρων και ζυγίζει 110 κιλά.  Παίζει στις θέσεις του πάουερ φόργουορντ και του σέντερ .

## Κολεγιακή σταδιοδρομία
Ο Ουέσον έπαιξε κολεγιακό μπάσκετ στο Πολιτειακό Πανεπιστήμιο της Καρολίνας (1995–96), στο Κολέγιο της Ανατολικής Γιούτα (1996–97) και στο Πανεπιστήμιο Λα Σαλ με την ομάδα καλαθοσφαίρισης του πανεπιστημίου του Λα Σαλ, τους Λα Σαλ Εξπλόρερς (1997–1999).

## Παραπομπές


## Εξωτερικοί σύνδεσμοι
* Προφίλ παίκτη - Euroleague.net
* Προφίλ παίκτη - TBLstat.net
* Προφίλ Basketpedya.com
* Προφίλ παίκτη - Kingstonebasketball.com
* Συνέντευξη Eurobasket.com μετά την υπογραφή στην ΑΕΚ
* Προφίλ παίκτη - Τουρκικό Πρωτάθλημα

Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές Ροζέτο Σαρκς
Κατηγορία:Πάουερ φόργουορντ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Γκραβλίν
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Perseus Project

Το **Perseus Project** είναι σχέδιο ψηφιακής βιβλιοθήκης το οποίο ξεκίνησε και διευθύνεται από το  Πανεπιστήμιο Ταφτς,  το οποίο  συγκεντρώνει ψηφιακές συλλογές ανθρώπινων πόρων. Η έκδοση 4.0 είναι επίσης γνωστή ως "Perseus Hopper",  και φιλοξενείται από το Τμήμα Κλασικών Σπουδών. Το σχέδιο αναπαράγεται από την Εταιρεία Max Planck στο Βερολίνο (Γερμανία), καθώς και από το Πανεπιστήμιο του Σικάγου.  

## Ιστορία
Το σχέδιο ξεκίνησε  το 1987 με τη συλλογή και παρουσίαση υλικού για τη μελέτη της αρχαίας Ελλάδας. Εκδόθηκαν δύο CD-ROM και ιδρύθηκε η Ψηφιακή Βιβλιοθήκη Perseus το 1995.  Το σχέδιο επεκτάθηκε. Οι τρέχουσες συλλογές καλύπτουν τα κλασικά ελληνορωμαϊκά και την αγγλική Αναγέννηση. Άλλα υλικά, όπως οι εργασίες του Edwin Bolles και η ιστορία του Πανεπιστημίου Ταφτς, έχουν μεταφερθεί στην Ψηφιακή Βιβλιοθήκη Ταφτς. 

Αρχισυντάκτης του σχεδίου  είναι ο Gregory R. Crane, η έδρα της οικογένειας Tufts Winnick στην Τεχνολογία και την Επιχειρηματικότητα. Κατείχε αυτή τη θέση από την ίδρυση του Perseus Project.

## Μορφή κειμένου
Τα αρχαία ελληνικά έργα στον Περσέα αποθηκεύονται σε μορφή βήτα, αν και μπορούν να διαμορφωθούν εκ νέου για να εμφανιστούν σε διάφορα μεταγραφικά συστήματα .

Για να εξηγηθεί η ελαττωματική ελληνική ορθογραφία των φωνηέντων, οι επικεφαλίδες των διαδικτυακών λεξικών χρησιμοποιούν  τα σύμβολα α ^ ι ^ υ ^ για συντομία (συντίθεται στην εκτύπωση Liddell & Scott ως ᾰ ῐ ῠ) και α_ ι_ υ_ για ι υ μακρύ (συντίθεται με κεφαλαία γράμματα όπως π.χ. ᾱ ῑ ῡ).

## Πνευματικά δικαιώματα
Το έργο Perseus υποστηρίζει περιεχόμενο open source  και δημοσίευσε κωδικό στο SourceForge . Το έργο Perseus συνεισφέρει στην Open Content Alliance.  Το σχέδιο υποστηρίζει επίσης το Internet Archive.

## Δείτε επίσης
* Λεξικό Λίντελ-Σκοτ
* Πάπυροι του Ηρακλείου Καμπανίας
* Thesaurus Linguae Graecae

## Παραπομπές


## Βιβλιογραφία
* Thomas R. Martin (1996). *Ancient Greece from Prehistoric to Hellenistic Times*. Yale University Press. . A text written by Professor Martin to accompany the Perseus Project online resources.

Κατηγορία:Ψηφιακές βιβλιοθήκες
Άνω Καρυές (αποσαφήνιση)

Με την ονομασία **Άνω Καρυές** αναφέρονται:

* οι Άνω Καρυές Άρτας, χωριό του δήμου Γεωργίου Καραϊσκάκη του νομού Άρτας. 
* οι Άνω Καρυές Αρκαδίας, χωριό του δήμου Μεγαλόπολης του νομού Αρκαδίας.
Ζακίρ Ναΐκ

Ο **Ζακίρ Αμπντούλ Καρίμ Ναΐκ** (γεννημένος στις 18 Οκτωβρίου 1965) είναι Ινδός τηλεϊεροκήρυκας και ιεροκήρυκας του Ισλάμ. Ο Ναΐκ είναι φημισμένος ως μη Άραβας λόγιος, δημόσιος ρήτορας και μελετητής της συγκριτικής θρησκειολογίας. Είναι ο ιδρυτής και πρόεδρος του Ιδρύματος Ισλαμικών Ερευνών (ΙΙΕ) και του Δικτύου Peace TV, του μεγαλύτερου θρησκευτικού δικτύου δορυφορικών καναλιών στον κόσμο.

Με βάση τους νόμους περί ρητορικής μίσους, το κανάλι Peace TV του Ναΐκ απαγορεύτηκε στην Ινδία, το Μπαγκλαντές, τον Καναδά, τη Σρι Λάνκα και το Ηνωμένο Βασίλειο. Η εφαρμογή Peace TV του Ναΐκ, από την άλλη πλευρά, δεν είναι αποκλεισμένη στις ίδιες χώρες. Ο ίδιος υποστηρίζει ότι τα σχόλιά του έχουν ληφθεί εκτός πλαισίου πολλές φορές.

Ο Ναΐκ είναι δραπέτης, καταζητούμενος επί του παρόντος από τις ινδικές αρχές με κατηγορίες για χρηματοδότηση τρομοκρατίας, ρητορική μίσους, υποκίνηση κοινοτικού μίσους, και ξέπλυμα βρώμικου χρήματος. Ο Ναΐκ έφυγε από τη χώρα το 2016. Παρά τα πολλά αιτήματα από την Εθνική Υπηρεσία Ερευνών (ΕΥΕ), την αντιτρομοκρατική ομάδα δράσης της Ινδίας, η Ιντερπόλ έχει αρνηθεί να εκδώσει ερυθρά αγγελία για τη σύλληψη του Ναΐκ.

## Παραπομπές


## Εξωτερικοί σύνδεσμοι
* 

Κατηγορία:Ασιάτες Μουσουλμάνοι
Κατηγορία:Μουσουλμάνοι θεολόγοι
Κατηγορία:Ινδοί
Κατηγορία:Επικριτές του Χριστιανισμού
Μεταδημοκρατία

Η καθιέρωση του όρου **Μεταδημοκρατία** στη σύγχρονη πολιτική και κοινωνική έρευνα οφείλεται στο ομώνυμο βιβλίο του Βρετανού κοινωνιολόγου και πολιτικού επιστήμονα Κόλιν Κράουτς, το οποίο κυκλοφόρησε το 2004. Αναφέρεται σε κράτη τα οποία κυβερνώνται από δημοκρατικά καθεστώτα (διεξάγονται εκλογές, αλλάζουν οι κυβερνήσεις, υπάρχει ελευθερία λόγου), αλλά η εφαρμογή τους βαθμιαία μειώνεται: Μια μικρή ελίτ είναι αυτή που λαμβάνει τις δύσκολες αποφάσεις και αποδέχεται τους δημοκρατικούς θεσμούς. Ο Κράουτς εξελίσσει ακόμη περισσότερο την ιδέα του σε άρθρο του με τίτλο "Is there a liberalism beyond social democracy?" (Υφίσταται φιλελευθερισμός πέραν της σοσιαλδημοκρατίας;) για λογαριασμό της δεξαμενής σκέψης "Policy Network" και στο βιβλίο του που ακολούθησε με τίτλο "The Strange Non-Death of Neo-Liberalism" (Ο παράξενος μη-θάνατος του νεοφιλελευθερισμού).

## Παραπομπές


Κατηγορία:Πολιτική επιστήμη
Κατηγορία:Δημοκρατία
Κατηγορία:Νεολογισμοί
Κατηγορία:Ολιγαρχία
Πύλη των Λεόντων (Ιερουσαλήμ)

Η **Πύλη των Λεόντων** (   *Sha'ar ha-Arayot,* ), επίσης **Πύλη του Αγίου Στεφάνου** ή *Πύλη των Προβάτων*, είναι μία από τις Πύλες της Παλιάς Πόλης της Ιερουσαλήμ. Είναι η ανατολική πύλη από τις επτά ανοικτές πύλες στα τείχη της Παλαιάς Πόλης.

## Ιστορία
Η έναρξη του παραδοσιακού χριστιανικού εορτασμού της τελευταίας πορείας του Ιησού από τη φυλακή στη σταύρωση, η Οδός του Μαρτυρίου (Via Dolorosa), ξεκινά από την Πύλη των Λεόντων. Στον τοίχο επάνω από την πύλη είναι σκαλισμένα τέσσερα λιοντάρια, δύο στα αριστερά και δύο στα δεξιά. Ο Σουλεϊμάν Α΄ ο μεγαλοπρεπής έφτιαξε το ανάγλυφο αυτό, για να εορτάσει τη νίκη των Οθωμανών επί των Μαμελούκων το 1517. Ο θρύλος λέει ότι ο προκάτοχος τού Σουλεϊμάν Σελίμ Α', ο οποίος σχεδίαζε να ισοπεδώσει την πόλη, ονειρεύτηκε λιοντάρια που επρόκειτο να τον φάνε. Γλίτωσε μόνο αφού υποσχέθηκε να προστατεύσει την πόλη κτίζοντας ένα τείχος γύρω της. Αυτό οδήγησε στο να γίνει το λιοντάρι το εραλδικό σύμβολο της Ιερουσαλήμ.

Ο ιστορικός Μοσέ Σαρόν σημειώνει την ομοιότητα των γλυπτών λιονταριών με παρόμοια ζεύγη στο Jisr Jindas και στο Κασρ αλ Μπάσα στη Γάζα. Αυτά τα ζεύγη αντιπροσωπεύουν τον ίδιο σουλτάνο: τον Μπαϊμπάρς. Ο Σαρόν εκτιμά ότι όλα χρονολογούνται περίπου στο 1273

Η πύλη είναι μέρος των σωζόμενων τειχών της πόλης, που κτίστηκαν από τον Οθωμανό σουλτάνο Σουλεϊμάν Α΄ το 1538. Τα τείχη εκτείνονται για περίπου 4,5 χιλμ. και ανεβαίνουν σε ύψος 5-15 μ., με πάχος 3 μ.. Όλα μαζί τα τείχη της Παλαιάς Πόλης περιέχουν 43 πύργους επιτήρησης και 11 πύλες, επτά από τις οποίες είναι επί του παρόντος ανοικτές.


Αρχείο:Loewentor Leoparden.jpg|Λεπτομέρεια από τα σκαλίσματα της Πύλης των Λεόντων· στην πραγματικότητα τα σκαλισμένα ζώα είναι λεοπαρδάλεις. 
Αρχείο:Indian and British guards, St. Stephen's Gate, Jerusalem LOC matpc.00756.jpg|Ινδοί και Βρετανοί στρατιώτες φρουρούν την πύλη το 1920.


## Βιβλιογραφικές αναφορές


## Εξωτερικοί σύνδεσμοι
* The Old City Gates: www.jewishvirtualibrary.org 

Κατηγορία:Πύλες της Παλαιάς Πόλης της Ιερουσαλήμ
Ασσύριοι στην Τουρκία

Οι **[[Ασσύριοι]] στην Τουρκία** (συριακά: ܣܘܪܝܝܐ ܕܛܘܪܩܝܐ) είναι αυτόχθονα εθνοτική ομάδα και μειονότητα της Τουρκίας, οι οποίοι Ασσύριοι ομιλούν τα Ανατολικά Αραμαϊκά των Σημιτικών γλωσσών και είναι Χριστιανοί, με τους περισσότερους να είναι μέλη της Συριακής Ορθόδοξης Εκκλησίας, της Καθολικής Εκκλησίας των Χαλδαίων, της Ασσυριακής Εκκλησίας της Πεντηκοστής, της Ασσυριακής Ευαγγελικής Εκκλησίας, ή της Αρχαίας Εκκλησίας της Ανατολής.

Οι Ασσύριοι κάποτε ήταν μια μεγάλη εθνοτική μειονότητα στην Οθωμανική Αυτοκρατορία, ζώντας στις επαρχίες Χακάρι, Σιρνάκ και Μαρντίν, αλλά, μετά τη Γενοκτονία των Ασσυρίων (το 1915), οι περισσότεροι δολοφονήθηκαν ή εξαναγκάστηκαν να μεταναστεύσουν για να ενωθούν με άλλους Ασσύριους στο βόρειο Ιράκ, στη βορειοανατολική Συρία και στο βορειοδυτικό Ιράν. Οι περισσότεροι από αυτούς που επέζησαν της γενοκτονίας και έμειναν στην Τουρκία εγκατέλειψαν τη χώρα για τη Δυτική Ευρώπη το 2ο μισό του 20ου αιώνα, λόγω των συγκρούσεων μεταξύ του Εργατικού Κόμματος του Κουρδιστάν (PKK) και του Τουρκικού Στρατού Ξηράς. Από το 2019, υπολογίζεται ότι οι 18.000 από τους 25.000 Ασσύριους της χώρας ζουν στην Κωνσταντινούπολη.

## Παραπομπές


Κατηγορία:Ασσύριοι στην Τουρκία
Στέφανος Πόνγκρατς

Ο **Στέφανος (Ιστβάν) Πόνγκρατς** (ουγγρ. *Pongrácz István*, 1584-1619) ήταν Ούγγρος Ιησουίτης ιερέας, που μαρτύρησε και ανακηρύχθηκε στα τέλη του 20ού αιώνα άγιος από τη Ρωμαιοκαθολική Εκκλησία.

## Βίος
Ο Πόνγκρατς γεννήθηκε στο Κάστρο του Άλβινκ ή Άλβιντς, το σημερινό Βίντσου ντε Ζος της Ρουμανίας, στο τότε Πριγκιπάτο της Τρανσυλβανίας. Κατέστη μέλος της Εταιρείας του Ιησού το 1602 και σπούδασε στη Βοημία και την Αυστρία. Τέσσερα έτη μετά τη χειροτονία του, στάλθηκε στην Κάσσα, το σημερινό Κόσιτσε της Σλοβακίας, που τότε ανήκε στο Βασίλειο της Ουγγαρίας μαζί με έναν ακόμα Ιησουίτη, τον Μελχιόρ Γκροντέτσκι.

Οι δύο Ιησουίτες εργάζονταν σε μικρές πόλεις και κώμες, όταν άκουσαν ότι μια στρατιά Καλβινιστών προέλαυνε προς την Κάσσα σε έναν από τους επεκτατικούς πολέμους του Γαβριήλ Μπέτλεν, τότε πρίγκιπα της  Τρανσυλβανίας. Οι Πόνγκρατς και Γκροντέτσκι επέστρεψαν στην Κάσσα, όπου ήλθε να μείνει μαζί τους ένας ιερέας της τοπικής μητροπόλεως, ο πατήρ Μάρκος Κριζεφτσάνιν ή Κριζίν. Ο τρανσυλβανικός στρατός κατέλαβε την πόλη στις 5 Σεπτεμβρίου 1619 και αμέσως έθεσε τους τρεις ιερείς υπό περιορισμό στο κατάλυμα των Ιησουιτών. Πριν την αυγή της 7ης Σεπτεμβρίου, στρατιώτες εισέβαλαν εκεί και απαίτησαν από τους τρεις να γίνουν Καλβινιστές. Οι ιερείς αρνήθηκαν και τότε οι στρατιώτες άρχισαν να τους βασανίζουν και τελικώς τους αποκεφάλισαν.

Τα σώματα των μαρτύρων ανακτήθηκαν μετά από διαπραγματεύσεις με τον Μπέτλεν και θάφτηκαν κοντά στην Κάσσα. Το 1636 έγινε η μετακομιδή τους στο Ναγκυσόμπατ, τη σημερινή Τρνάβα της Σλοβακίας.

## Αγιοποίηση
Το αίτημα για την αγιοποίηση των μαρτύρων του 1619 πρωτοδιατυπώθηκε το 1628, ωστόσο τελικώς αγιοποιήθηκαν στις 2 Ιουλίου 1995 στο Κόσιτσε από τον Πάπα Ιωάννη Παύλο Β΄. Η μνήμη τους εορτάζεται στις 7 Σεπτεμβρίου, αλλά οι Ιησουίτες τους τιμούν και στις 19 Ιανουαρίου, κατά την ομαδική ημέρα μνήμης που τηρούν για τους «Μάρτυρες από τη Μεταρρύθμιση στην Ευρώπη».

## Παραπομπές


Κατηγορία:Άγιοι της Ρωμαιοκαθολικής Εκκλησίας
Κατηγορία:Ούγγροι άγιοι
Κατηγορία:Χριστιανοί άγιοι του 17ου αιώνα
Κατηγορία:Χριστιανοί μάρτυρες του 17ου αιώνα
Πονγκρατς, Στεφανος
Πύλη της Σιών (Ιερουσαλήμ)

Η **Πύλη Σιών** (, *Sha'ar Σιών,* , *Bab Sahyun*), επίσης γνωστό στα αραβικά ως Πύλη της Εβραϊκής Συνοικίας (Bab Harat al-Yahud)  ή Πύλη του Προφήτη Δαβίδ (Bab an-Nabi Dawud), είναι η νοτιοδυτική πύλη από τις επτά ιστορικές Πύλες της Παλαιάς Πόλης της Ιερουσαλήμ.

## Ιστορία
Η Πύλη Σιών κτίστηκε τον Ιούλιο του 1540, δυτικά της θέσης της μεσαιωνικής πύλης, η οποία ήταν άμεση συνέχεια της οδού των Εβραίων (γνωστή και ως Cardo). Στο νότιο τμήμα του τείχους ανεγέρθηκαν έξι πύργοι φρούρησης, τέσσερις από τους οποίους ευρίσκοντο στο τμήμα του όρους Σιών.

Στο δεύτερο μισό του 19ου αι μία αποικία λεπρών, ένα σφαγείο και η κτηνοτροφική αγορά ευρίσκοντο κοντά στην Πύλη της Σιών. Προς τα τέλη του 19ου αι. κατασκευάστηκαν καταστήματα κατά μήκος του νότιου τείχους, που κατεδαφίστηκαν κατά τη διάρκεια της Βρετανικής Εντολής.

Στις 13 Μαΐου 1948, καθώς ο Βρετανικός Στρατός αποσυρόταν από την Ιερουσαλήμ, ένας ταγματάρχης από το Σύνταγμα Σάφολκ παρέδωσε στον Μορντεχάι Βάινγκαρτεν το κλειδί για την Πύλη της Σιών.

Το 2008 πραγματοποιήθηκαν εργασίες αποκατάστασης της πύλης, εορτάζοντας τα 468α γενέθλιά της.


Αρχείο:James McDonald. City walls, the Zion Gate. 1865 (cropped).jpg|Πύλη Σιών, 1865
Αρχείο:שער ציון בירושלים-JNF022199.jpeg|Πύλη Σιών, 1930
Αρχείο:Zion Gate 1948.jpg|Πύλη Σιών, 1948


## Δείτε επίσης
* Τείχη της Ιερουσαλήμ
* Μάχη για την Ιερουσαλήμ
* Σουλειμαν Α΄ ο μεγαλοπρεπης

## Βιβλιογραφικές αναφορές


Κατηγορία:Πύλες της Παλαιάς Πόλης της Ιερουσαλήμ